
E L Ő T E R J E S Z T É S
Köveskál Község Önkormányzata Képviselő-testületének 
 2026. szeptember 22-i testületi ülésére.

Tárgy: a Képviselő-testület Szervezeti és Működési Szabályzatáról szóló rendeletének módosítása
Előterjesztő: Szász Attila, polgármester
Előkészítette:  dr. Szabó Tímea, címzetes főjegyző

                                                                                           Jogszabállyal nem ellentétes
  ---------------------------					
         Előterjesztő                                                                       dr. Szabó Tímea
                                                                                                  címzetes főjegyző


Tisztelt Képviselő-testület!
[bookmark: _Hlk30664050]
1. Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény módosította a Magyarország helyi önkormányzatairól szóló 2011. évi CXXXIX. törvényt (a továbbiakban: Mötv.), melynek 33.§ (1) bekezdése kimondja, hogy a törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja az (e§ alkalmazásában a továbbiakban: vagyoni szankció). Ismételt kötelezettségszegés esetén a csökkentés vagy megvonás újra megállapítható. 
Az Mötv. 33.§ (2) bekezdése alapján a képviselő-testület köteles a szervezeti és működési szabályzatban rendelkezni az (1) bekezdés szerinti azon vagyoni szankcióról, amelyet akkor kell alkalmazni, ha az európai uniós költségvetési források ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó- kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel. 
Az Mötv. módosítása érintette a vagyonnyilatkozat tételi szabályokat oly módon, hogy a 39. § (3) bekezdése kimondja, hogy az önkormányzati képviselő vagyonnyilatkozata nyilvános, amit a helyi önkormányzat honlapján közzé kell tenni. A vagyonnyilatkozat a honlapról az önkormányzati képviselő megbízatásának megszűnését követő három év elteltével távolítható el. 
Az Mötv. 39. §-a egy (4a) bekezdéssel egészült ki, mely szerint ha az Integritás Hatóság jelentésében azt állapítja meg, hogy az önkormányzati képviselő a vagyonnyilatkozat-tételi kötelezettségét elmulasztotta, illetve a vagyonnyilatkozatában lényeges adatot, tényt szándékosan valótlanul közölt a (4) bekezdés szerinti eljárást a vagyonnyilatkozat – vizsgáló bizottság hivatalból folytatja le, illetve annak eredményéről tájékoztatja a soron következő ülésén a képviselő-testületet. 
Az  Mötv. 146/P§-a kimondja, hogy az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvénnyel megállapított 33.§ (2) bekezdése alapján a Képviselő-testület szervezeti és működési szabályzatában legkésőbb 2026. október 31. napjáig rendelkezik a 33.§ (2) bekezdése szerinti vagyoni szankcióról. 

A tervezetben szereplő javaslattól az Mötv-ben meghatározottak figyelembevételével a Képviselő-testület eltérhet. 

2. A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 1. §-a alapján a költségvetési szerv, a központi kezelésű előirányzat, a fejezeti kezelésű előirányzat, az elkülönített állami pénzalap és a társadalombiztosítás pénzügyi alapja kezelő szerve, az állami vagyonról szóló 2007. évi CVI. törvény 3. § (1) bekezdésében meghatározott tulajdonosi joggyakorló szervezet, továbbá jogszabály által a tulajdonosi jogok gyakorlására feljogosított szervezet, valamint a helyi önkormányzat, nemzetiségi önkormányzat, társulás, térségi fejlesztési tanács (a továbbiakban együtt: az államháztartás szervezetei) közfeladataikat és egyéb tevékenységeiket, azok bevételeit és kiadásait, e rendeletben foglaltak szerint nyilvántartják és elszámolják.
Ezen kormányzati funkció kódokat és az önkormányzathoz tartozó telephelyeket az Önkormányzat tekintetében annak Szervezeti és Működési Szabályzatába is át kell vezetni és a Magyar Államkincstár részére meg kell küldeni.
Az Önkormányzat sikeresen pályázott a Sport 2026 program Balatonhenye mozgásprogram, fitneszszoba kialakítása, csoportos mozgás és túraprogramok szervezésére. A kapott támogatást a 15/2019. (XII.7.) PM rendelet 1. mellékletében szereplő 081045 Szabadidősport-(rekreációs sport-) tevékenység és támogatása” funkciókódon kell nyilvántartani. Az új funkciókód felvételéhez az SzMSz módosítása szükséges. 

INDOKOLÁS

Az Mötv. módosítása előírja az Önkormányzatok számára, hogy október 31. napjáig az SZMSZ-ben kerüljön szabályozásra a települési képviselő vagyonnyilatkozat tételi kötelezettségének megszegésekor alkalmazandó vagyoni szankció, továbbá a Sport 2026 program keretében kapott támogatást a 081045 számú kormányzati funkción kell nyilvántartani, amely kormányzati funkció az SzMSz mellékletében nem szerepel, ezért szükséges a rendelet módosítása.

Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:

A rendelet-tervezet címe:       Balatonhenye Község Önkormányzata Képviselő-testületének
                                                …/2026.(...) önkormányzati rendelete a Képviselő-testület szervezeti és működési szabályzatáról szóló 13/2013.(IX.30.) önkormányzati rendelete módosításáról

Társadalmi-gazdasági hatása:	 Nincs.
Költségvetési hatása: 	A folyósított pénzösszeg a kormányzati funkciókódon kerülhet tervezésre és felhasználásra. 
Környezeti, egészségi következményei: 	 Nincs.
Adminisztratív terheket befolyásoló hatása:	 Nincs
Egyéb hatása:					 Nincs.
A rendelet megalkotásának szükségessége: Az Mötv-ben előírt szabályozási kötelezettség, és jogszabályi megfelelés. 

A rendelet megalkotása elmaradása esetén várható következmények: Az Önkormányzat nem teljesíti a fent meghatározott tárgykörökben a rendeletalkotási kötelezettségét, törvénysértést követ el, mely a felügyeleti szerv törvényességi észrevételét vonná maga után.  

A rendelet alkalmazásához szükséges feltételek: 	
- személyi: nincs
- szervezeti: nincs.
- tárgyi: nincs.
- pénzügyi: nincs.

[image: Integrált Jogalkotási Rendszer]Balatonhenye Község Önkormányzata Képviselő-testületének .../.... (...) önkormányzati rendelete
a Képviselő-testület szervezeti és működési szabályzatáról szóló 13/2013. (IX.30.) önkormányzati rendelete módosításáról
[1] A rendelet célja a kötelezettségszegés esetén alkalmazható vagyoni szankciókra vonatkozó szabályok módosítása, valamint pályázati forrás könyveléséhez kormányzati funkciókód felvétele.
[2] Balatonhenye Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
1. §
(1) A Képviselő-testület szervezeti és működési szabályzatáról szóló 13/2013.(IX.30.) önkormányzati rendelet 24. §-a a következő (1a) bekezdéssel egészül ki:
„(1a) Az Mötv. 33. § (1) bekezdésében meghatározott vagyoni szankcióként a Képviselő-testület az önkormányzati képviselő megállapított tiszteletdíját, természetbeni juttatását legfeljebb 12 havi időtartamra, legfeljebb 75 % mértékben csökkentheti. Ismételt kötelezettségszegés esetén a csökkentés újra megállapítható legfeljebb 12 havi időtartamra és legfeljebb 100 % mértékben.”
(2) A Képviselő-testület szervezeti és működési szabályzatáról szóló 13/2013.(IX.30.) önkormányzati rendelet 24. § (3) bekezdése helyébe a következő rendelkezés lép:
„(3) A települési képviselő és a Képviselő-testület bizottságának nem képviselő tagja vagyonnyilatkozata kezelésének, nyilvántartásának és ellenőrzésének szabályait a 2. melléklet tartalmazza. ”
(3) A Képviselő-testület szervezeti és működési szabályzatáról szóló 13/2013.(IX.30.) önkormányzati rendelet 24. §-a a következő (4) bekezdéssel egészül ki:
„(4) Az Mötv. 33. § (2) bekezdésében meghatározott vagyoni szankcióként a Képviselő-testület az önkormányzati képviselő megállapított tiszteletdíját, természetbeni juttatását legfeljebb 12 havi időtartamra, legfeljebb 80 % mértékben csökkentheti. Ismételt kötelezettségszegés esetén a csökkentés újra megállapítható legfeljebb 12 havi időtartamra és legfeljebb 100 % mértékben.”
2. §
A Képviselő-testület szervezeti és működési szabályzatáról szóló 13/2013.(IX.30.) önkormányzati rendelet 1. melléklet a 13/2013. (IX. 30.) önkormányzati rendelethez az 1. melléklet szerint módosul.
3. §
Ez a rendelet a kihirdetését követő napon lép hatályba.



                  Szász Attila                                                           dr. Szabó Tímea
                  polgármester                                                          címzetes főjegyző


Kihirdetés napja: 2026.

                                                                                       dr. Szabó Tímea
                                                                                      címzetes főjegyző         

1. melléklet az .../... . (... . ... .) önkormányzati rendelethez
1. A Képviselő-testület szervezeti és működési szabályzatáról szóló 13/2013.(IX.30.) önkormányzati rendelet 1. melléklet a 13/2013. (IX. 30.) önkormányzati rendeletheze a következő 30a. ponttal egészül ki:
„30a. 081045 Szabadidősport- (rekreációs sport-) tevékenység és támogatása”

